stanford-oval/wikipedia huggingface dataset:
แลนซ์ เบสส์
ประวัติ > 1995–2002: เอ็นซิงก์‎

บทความหลัก: เอ็นซิงก์‎
ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม *NSYNC มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด No Strings Attached ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด Celebrity ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ [[โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์
ในปลายปี 1999 ทิมเบอร์เลคเริ่มมีผลงานการแสดงครั้งแรกทางช่องดิสนีย์ กับภาพยนตร์เรื่อง Model Behavior ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000
ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด  Celebrity แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน
ผลงาน

| ปี | ชื่อเรื่อง | บท | หมายเหตุ |
| --- | --- | --- | --- |
| 2000 | Longshot | Flight Engineer |  |
| 2000 | 7th Heaven | Rick Palmer | Television guest role |
| 2000 | All That | Himself | Guest |
| 2001 | On The Line | Kevin | Grossed: $4,201,288 |
| 2001 | Zoolander | Himself | Cameo appearance |
| 2001 | The Simpsons | Himself | Episode: New Kids on the Blecch, Guest Voice |
| 2002 | Kingdom Hearts | Sephiroth | Voice only, video game |
| 2004 | Kim Possible | Robbie | Voice only, television appearance |
| 2004 | Higglytown Heroes | Electrician Hero | Voice only, television appearance   Credited as James Lance Bass  |
| 2005 | Cursed | Himself | Cameo appearance |
| 2005 | Robot Chicken | Himself | Voice only, television appearance |
| 2005 | Lovewrecked | Dan |  |
| 2006–present | Handy Manny | Elliot | Voice only, animated program |
| 2007 | I Now Pronounce You Chuck and Larry | Himself (Band Leader) |  |
| 2008 | Tropic Thunder | Himself | Cameo appearance |
| 2012 | Keeping Up with the Kardashians | Himself | Episode: Affairs of the Everhart |
| 2013 | Gravity Falls | Sev'ral Timez | Episode: Boyz Crazy, Guest Voice |
| 2013 | Cupcake Wars | Himself | Guest Judge |
| 2013 | Kingdom Hearts HD 1.5 Remix | Sephiroth | Voice only, video game (Archive footage) |
โรคกลัวการเข้าสังคม

| โรคกลัวการเข้าสังคม (Social anxiety disorder: SAD) |
| --- | --- |
ชื่ออื่น: โรคกลัวสังคม (Social phobia)

การอยู่ท่ามกลางฝูงชนจำนวนมากเป็นสถานการณ์ที่กระตุ้นอาการกลัวการเข้าสังคมได้
สาขาวิชา: ความผิดปกติทางจิต, จิตวิทยา
อาการ: กังวล กลัว และตื่นเต้นผิดปกติเมื่อต้องเผชิญสถานการณ์ทางสังคม
สาเหตุ: อาจเกิดจากความฝังใจ, โรคซึมเศร้า, อาการพูดติดอ่าง
การเสียชีวิต: ไม่ทำให้ถึงแก่ชีวิต
โรคกลัวการเข้าสังคม (อังกฤษ: Social anxiety disorder; SAD; social phobia) เป็นโรควิตกกังวลชนิดหนึ่ง ที่ผู้ป่วยมีอาการวิตกกังวลมากผิดปกติเมื่อต้องเผชิญหน้ากับสถานการณ์ที่ต้องเข้าสังคม เช่น พบปะผู้คนใหม่ ๆ หรือพูดคุยกับกลุ่มคนที่ไม่คุ้นเคย โรคนี้ส่งผลให้ผู้ป่วยเผชิญปัญหาในการเข้าสังคม มีปัญหาในการสื่อสารและบางรายอาจทำให้เก็บตัวและนำไปสู่โรคซึมเศร้าได้ ภายในจิตใจของผู้ป่วยมักไปเองคิดเสมอว่าคนอื่นรอบข้างกำลังคิดลบต่อตน เหยียดหยาม ดูถูก หรือเยาะเย้ยตน ทั้ง ๆ ที่ในความเป็นจริงไม่ได้มีปัญหาอะไรเกิดขึ้นก็ตาม
อาการทางกายภาพที่สังเกตได้คือเมื่อต้องเผชิญสถานการณ์ทางสังคม ผู้ป่วยจะมีเหงื่อออกมากผิดปกติ (hyperhidrosis), หน้าแดง (excessive blushing), ตัวสั่นเกร็ง (palpitation), หัวใจเต้นแรงและเร็ว (tremour), พูดติดอ่าง (stammering) และ วิงเวียนศีรษะ (nausea)  ในบางรายที่อาการหนักมากอาจเกิดอาการตระหนก (panic attack) เมื่อสถานการณ์รุนแรงและรู้สึกไม่สบายตัวและใจอย่างหนัก ผู้ป่วยบางรายมักใช้แอลกอฮอล และ ยาจิตเวช เพื่อควบคุมอาการเมื่อต้องเผชิญสถานการณ์ทางสังคม
แลนด์ออฟเดอะฟรี

| คำแปล: ดินแดนแห่งเสรี |
| --- | --- |
Land of the Free

เนื้อร้อง: Samuel Alfred Haynes, ค.ศ. 1963
ทำนอง: Selwyn Walford Young, ค.ศ. 1963
รับไปใช้: ค.ศ. 1981

ตัวอย่างเสียง
แลนด์ออฟเดอะฟรี (บรรเลง)ไฟล์ ช่วยเหลือ
 
แลนด์ออฟเดอะฟรี (อังกฤษ: Land of the Free - ดินแดนแห่งเสรี) เป็นชื่อเพลงชาติของเบลีซ ประพันธ์คำร้องโดย Samuel Alfred Haynes เรียบเรียงเสียงประสานโดย Selwyn Walford Young ค.ศ. 1963 ประกาศใช้อย่างเป็นทางการเมื่อ ค.ศ. 1981 ภายหลังการประกาศเอกราช สำหรับเพลงก็อดเซฟเดอะควีนยังคงมีการใช้ในฐานะเพลงสรรเสริญพระบารมี
เนื้อร้อง

| "แลนด์ออฟเดอะฟรี"> ภาษาอังกฤษ.บทที่1 | "แลนด์ออฟเดอะฟรี"> คำแปล.บทที่1 |
| --- | --- |
O, Land of the Free by the Carib Sea,  Our manhood we pledge to thy liberty!  No tyrants here linger, despots must flee  This tranquil haven of democracy  The blood of our sires which hallows the sod,  Brought freedom from slavery, oppression's rod   By the might of truth, and the grace of God,  No longer shall we be hewers of wood.: โอ้ ดินแดนแห่งเสรี บนทะเลแคริบเบียน  ความเป็นลูกผู้ชายของเรา เราให้คำมั่่นต่อเสรีภาพของท่าน  ไม่มีทรราชอยู่ที่นี่ ให้เผด็จการหนีไป  สายเลือดของบิดาของเราเป็นผู้ให้พร  นำมาซึ่งอิสรภาพจากการเป็นทาส ไม้เรียงของการกดขี่  ด้วยอนุภาพแห่งความจริง และพระผู้เป็นเจ้า  เราจะไม่เป็นผู้ตัดไม้อีกต่อไป
ประสานเสียง
Arise! ye sons of the Baymen's clan,  Put on your armour, clear the land!  Drive back the tyrants, let despots flee -  Land of the Free by the Carib Sea!: ลุกขึ้นเถอด บุตรหลานพวกเจ้าตระกูลเบย์เมน  สวมเกราะ ในดินแดนอันบริสุทธิ  ขับไล่ทรราช ให้เด็จการหนีไป  ดินแดนแห่งเสรีบนทัเลคาริบเบียน
บทที่2
Nature has blessed thee with wealth untold,  O'er mountains and valleys where prairies roll;  Our fathers, the Baymen, valiant and bold  Drove back the invader; this heritage hold  From proud Rio Hondo to old Sarstoon,  Through coral isle, over blue lagoon;  Keep watch with the angels, the stars and moon;  For freedom comes tomorrow's noon.: ธรรมชาติได้อวยพระเข้า ด้วยทรัพย์สมบัติมากมายนับไม่ถ้วน  ภูเขาและหูขเขาของเธอมากมาย ที่ทุ่งหญ้าแพรรี่ม้วนตัง  บรรพบุรุษของเรา ขาวเบย์เมน ผู้กล้าหาญ และ กล้าแกร่ง  ขับไล่ผู้บุกรุกกลับไป ถือมรดกนี้  จากความภูมิใจขิงริโอ ฮอนโอ นำไปสู่ซาร์สตูน อันเก่าแก่  ผ่านเกาะปะการัง เหนือทะเลสีคราม  เฝ้าคอยดูเทวดา ดวงดารา และ ดวงจันทร์  เพื่ออิสรภาพถึงจุดสูงสุดของวันพรุ่งนี้
แหล่งข้อมูลอื่น

Belize: Land of the Free - Audio of the national anthem of Belize, with information and lyrics
National anthem of Belize MIDI Instrumental
Land of the free (vocal) on YouTube
แม่แบบ:สัญลักษณ์ของประเทศเบลีซ
โรคกาฬม่วง

| โรคกาฬม่วง |
| --- | --- |

จุดเลือดออกและจ้ำเลือดที่ขา อันเกิดจากหลอดเลือดอักเสบเนื่องจากยา
สาขาวิชา: ตัจวิทยา, โลหิตวิทยา
โรคกาฬม่วง หรือ จ้ำเลือด (อังกฤษ: purpura) เป็นจุดสีแดงหรือม่วงบนผิวหนัง เกิดได้จากหลายสาเหตุ เช่น เลือดออกใต้ผิวหนัง ความผิดปกติของเกล็ดเลือด หลอดเลือดหรือการจับลิ่มของเลือด และสาเหตุอื่น ๆ จ้ำเลือดมีขนาดระหว่าง 3–10 มิลลิเมตร ขณะที่ภาวะคล้ายกันอย่างจุดเลือดออกมีขนาดเล็กกว่า 3 มิลลิเมตร และเลือดออกใต้ผิวมีขนาดใหญ่กว่า 1 เซนติเมตร จ้ำเลือดตรงกับคำในภาษาอังกฤษคือ purpura ซึ่งมีรากศัพท์มาจากภาษาละตินที่แปลว่า สีม่วง
จ้ำเลือดเป็นอาการแสดงถึงความผิดปกติหลายอย่าง เช่น
ความผิดปกติของเกล็ดเลือด เช่น จ้ำเลือดจากภาวะเกล็ดเลือดต่ำ จ้ำเลือดหลังการถ่ายเลือด
ความผิดปกติของหลอดเลือด เช่น จ้ำเลือดฮีน็อช–เชินไลน์ โรคหลอดเลือดเล็กพองตกเลือดเหตุพันธุกรรม
การแข็งตัวของเลือดผิดปกติ เช่น ภาวะเลือดแข็งตัวในหลอดเลือดแบบแพร่กระจาย โรคลักปิดลักเปิด
โรคติดเชื้อเมนิงโกค็อกคัสเข้ากระแสเลือด
แลร์รี (แมว)

| แลร์รี |
| --- | --- |
ภาพถ่ายทางการ พ.ศ. 2559

หัวหน้าแมวจับหนูประจำสำนักคณะรัฐมนตรี
อยู่ในวาระ
เริ่มดำรงตำแหน่ง  15 กุมภาพันธ์ พ.ศ. 2554ดำรงตำแหน่งร่วมกับ เฟรยา (พ.ศ. 2555-2557)
กษัตริย์:   สมเด็จพระราชินีนาถเอลิซาเบธที่ 2  สมเด็จพระเจ้าชาลส์ที่ 3 
นายกรัฐมนตรี:   เดวิด แคเมอรอน  เทเรซา เมย์  บอริส จอห์นสัน  ลิซ ทรัสส์  ริชี ซูแน็ก  เคียร์ สตาร์เมอร์ 
ก่อนหน้า: ซีบิล (พ.ศ. 2552)
 
ข้อมูลส่วนบุคคล
เกิด: ป. มกราคม ค.ศ. 2007 (อายุ 16–17 ปี) ลอนดอน ประเทศอังกฤษ
ที่อยู่อาศัย: บ้านเลขที่ 10 ถนนดาวนิง
อาชีพ: ผู้จับหนู ข้าราชการ
รางวัล: Blue plaque จาก Battersea Dogs & Cats Home (พ.ศ. 2555)
เพศ: ผู้

แลร์รี (อังกฤษ: Larry) เป็นแมวลายสลิดเชื้อสายบริติช ผู้ดำรงตำแหน่งหัวหน้าแมวจับหนูประจำสำนักคณะรัฐมนตรี ประจำการ ณ บ้านเลขที่ 10 ถนนดาวนิง มีขนสีน้ำตาลและลายสีขาว เชื่อว่ามันเกิดในเดือนมกราคม พ.ศ. 2550 โดยมันเป็นหนึ่งในแมวกว่าแสนตัวที่รัฐบาลอังกฤษเลี้ยงดูเพื่อทำหน้าที่จับหนู โดยเจ้าแลร์รียังได้รับเงินประจำตำแหน่ง เดือนละ 100 ปอนด์สเตอร์ลิง
ภายหลังเข้ามาทำหน้าที่ได้ไม่นาน เจ้าแลร์รีกลายเป็นที่นิยมในประเทศอย่างรวดเร็ว มีการกล่าวถึงเจ้าแลร์รีมากมายทั้งในเว็บไซต์, ทวิตเตอร์ และยังมีหนังสือที่เขียนเกี่ยวกับแลร์รีอีก ที่ชื่อว่า  "Larry Diaries: Downing Street – the First 100 Days" ตีพิมพ์ในปี พ.ศ. 2554รวมไปถึงแกเลอรีรูปภาพเพื่อฉลองการเข้าสู่ปีที่สองของการเข้าประจำการที่ทำเนียบฯ ซึ่งจัดทำโดย  Daily Telegraph
ในการเลือกตั้งทั่วไปในปี พ.ศ. 2567 ผลสำรวจความเห็นก่อนวันลงคะแนนระบุว่าแลร์รีได้รับความนิยมมากกว่าริชี ซูแน็ก นายกรัฐมนตรี และเคียร์ สตาร์เมอร์ ผู้นำฝ่ายค้าน ทั้งนี้ ผลการเลือกตั้งดังกล่าวพรรคแรงงานซึ่งนำโดยสตาร์เมอร์ชนะอย่างถล่มทลาย ส่งผลให้เขาก้าวขึ้นดำรงตำแหน่งนายกรัฐมนตรีต่อจากซูแน็ก
ระเบียงภาพ

แลร์รีที่ประตูบ้านเลขที่ 10 ถนนดาวนิง เป็นอยู่อาศัยอย่างเป็นทางการและที่ทำงานของเขา
เดวิด แคเมอรอน แนะนำแลร์รี ต่อประธานาธิบดีบารัก โอบามา
แลร์รี่ (ซ้ายมือ) นอนอยู่ริมหน้าต่างบ้านเลขที่ 10 ถนนดาวนิง ระหว่างการเยือนของ ดอนัลด์ ทรัมป์ ประธานาธิบดีสหรัฐ
แหล่งข้อมูลอื่น

Video of meowing match between Larry and with Palmerston, the Foreign Office's cat
Map indicating the residencies of the Chief Mousers
Larry's official bio
International Cat Day: the art of photographing Larry, the beloved Downing Street cat | AFP
| ด ค กหัวหน้าแมวจับหนูประจำสำนักคณะรัฐมนตรี |
| --- | --- |
 เทรเชอรี บิลล์ (1924)  ปีเตอร์ (1929–1946)  มิวนิก เมาเซอร์ (1937/40–1943)  เนลสัน (1940s)  ปีเตอร์ที่ 2 (1946)  ปีเตอร์ที่ 3 (1946–1964)  พีตา (1964–1976)  วิลเบอร์ฟอร์ซ (1973–1987)  ฮัมฟรีย์ (1988–1997)  ซีบิล (2007–2009)  แลร์รี (2011–ปัจจุบัน)  เฟรยา (2012-2014)
โรค

ปวดศีรษะ, การ์ตูนจากปี 1819
โรค (อังกฤษ: disease) คือความผิดปกติบางอย่างที่มีผลเสียต่อโครงสร้างและการทำงานของสิ่งมีชีวิต ซึ่งอาจมีผลเพียงบางส่วนของสิ่งมีชีวิตหรือมีผลทั้งตัว โดยทั่วไปแล้วจะไม่นับรวมการบาดเจ็บจากปัจจัยภายนอก โรคโดยส่วนใหญ่เป็นภาวะทางการแพทย์ (อังกฤษ: medical condition) ซึ่งทำให้มีอาการและอาการแสดงต่างๆ โรคอาจเกิดจากปัจจัยภายนอก เช่น สารก่อโรค หรือเชื้อก่อโรค หรืออาจเกิดจากปัจจัยภายในก็ได้ เช่น การทำงานผิดปกติของระบบภูมิคุ้มกันซึ่งเป็นปัจจัยภายใน สามารถทำให้เกิดโรคได้หลายอย่าง เช่น โรคภูมิคุ้มกันบกพร่อง โรคภูมิแพ้ โรคภูมิต้านตนเอง เป็นต้น
ในกรณีของมนุษย์ "โรค" อาจหมายรวมถึงภาวะอื่นๆ ที่ทำให้เกิดความเจ็บปวด การทำหน้าที่บกพร่อง ความไม่สบายกายไม่สบายใจ ปัญหาสังคม และการเสียชีวิต ต่อผู้ที่มีโรค ("ผู้ป่วย") หรือผู้อื่นอีกด้วย ในบางนิยามอาจนับรวมไปถึงการบาดเจ็บ ความพิการ ความผิดปกติ กลุ่มอาการ การติดเชื้อ อาการ พฤติกรรมผิดปกติ และโครงสร้างร่างกายที่มีรูปร่างหรือการทำงานผิดปกติ ด้วยก็ได้ สิ่งต่างๆ เหล่านี้ในบางกรณีอาจไม่ถูกนับรวมเป็นโรค ทั้งนี้ขึ้นอยู่กับจุดประสงค์ของการนำนิยามไปใช้ประโยชน์ โรคอาจไม่ได้มีผลต่อเฉพาะร่างกายของผู้ป่วย แต่อาจมีผลต่อจิตใจ และมุมมองต่อความเป็นไปของโลกได้ด้วย
แหล่งข้อมูลอื่น

Health Topics, MedlinePlus คำอธิบายเกี่ยวกับโรคต่างๆ ซึ่งเชื่อมโยงไปยังบทความวิจัยในปัจจุบัน
OMIM แหล่งข้อมูลเกี่ยวกับยีนที่ก่อโรคที่ Online Mendelian Inheritance in Man
CTD Comparative Toxicogenomics Database แหล่งข้อมูลเกี่ยวกับสารเคมี ยีน และโรคของมนุษย์
NLM US National Library of Medicine ฐานข้อมูลเกี่ยวกับวิทยาศาสตร์สุขภาพของสหรัฐอเมริกา
Health Topics A–Z ข้อมูลเกี่ยวกับโรคที่พบบ่อยจาก Center for Disease Control สหรัฐอเมริกา
| ด ค กพยาธิวิทยา |
| --- | --- |
หลักพยาธิวิทยา: โรค - การติดเชื้อ - การขาดเลือดเฉพาะที่ - การอักเสบ - การสมานแผล - เนื้องอก - โลหิตพลศาสตร์ การตายของเซลล์: การตายเฉพาะส่วน (Liquefactive necrosis, Coagulative necrosis, Caseous necrosis)  - อะพอพโทซิส - Pyknosis - Karyorrhexis - Karyolysis การปรับตัวของเซลล์: การฝ่อ - การโตเกิน - การเจริญเกิน - การเจริญผิดปกติ - Metaplasia (Squamous, Glandular) การสะสมของสาร: สารสี (Hemosiderin, Lipochrome/Lipofuscin, เมลานิน)  - Steatosis
พยาธิกายวิภาค: ศัลยพยาธิวิทยา - พยาธิวิทยาเซลล์ - การชันสูตรพลิกศพ - พยาธิวิทยาโมเลกุล - นิติพยาธิวิทยา - ทันตพยาธิวิทยา    Gross examination - จุลพยาธิวิทยา - Immunohistochemistry - จุลทรรศน์อิเล็กตรอน - Immunofluorescence - Fluorescent in situ hybridization
พยาธิวิทยาคลินิก: เคมีคลินิก - โลหิตพยาธิวิทยา - เวชศาสตร์การบริการโลหิต - Medical microbiology - Diagnostic immunology  - Immunopathology   Enzyme assay - Mass spectrometry - โครมาโตกราฟี - Flow cytometry - ธนาคารเลือด - Microbiological culture - วิทยาเซรุ่ม
โรคของไอออนแชนเนล

| Channelopathy> บัญชีจำแนกและลิงก์ไปภายนอก |
| --- | --- |
MeSH: D053447
โรคของไอออนแชนเนล (อังกฤษ: channelopathy) เป็นโรคซึ่งมีความผิดปกติของการทำงานของไอออนแชนเนลหรือโปรตีนที่ควบคุมการทำงานของไอออนแชนเนล โรคเหล่านี้อาจเป็นมาตั้งแต่กำเนิด (ส่วนใหญ่เกิดจากมีการกลายพันธุ์ของยีนที่สร้างออกมาเป็นไอออนแชนเนลหรือโปรตีนนั้น ๆ) หรือเป็นภายหลัง (ส่วนใหญ่เป็นจากภาวะออโตอิมมูนทำลายไอออนแชนเนล) ก็ได้
โรคจิตหวาดระแวง

| โรคจิตหวาดระแวง (Paranoia) |
| --- | --- |
ภาพสเก็ตช์ผู้ป่วยที่มีอาการหวาดระแวงและแสดงท่าทีปฏิเสธการให้การรักษา
บัญชีจำแนกและลิงก์ไปภายนอก
ICD-10: F20.0, F22.0, F22.8
ICD-9: 295.3, 297.1, 297.2
MeSH: D010259
โรคจิตหวาดระแวง (อังกฤษ: paranoia) คุณศัพท์คือ หวาดระแวง (อังกฤษ: paranoid) เป็นกระบวนการคิดที่เชื่อว่าได้รับอิทธิพลจากความวิตกกังวลหรือความกลัวอย่างหนัก มักถึงจุดที่เกิดความไร้เหตุผลและอาการหลงผิด การคิดหวาดระแวงตรงแบบรวมความเชื่อว่าถูกปองร้าย (persecutory belief) หรือความเชื่อว่ามีการคบคิดเกี่ยวกับภัยคุกคามที่รับรู้ต่อตน โรคจิตหวาดระแวงต่างจากโรคกลัว ซึ่งเกี่ยวข้องกับความกลัวอย่างไร้เหตุผลด้วย แต่ปกติไม่กล่าวโทษ การกล่าวหาผิด ๆ และการไม่เชื่อใจผู้อื่นโดยทั่วไปยังมักสัมพันธ์กับโรคจิตหวาดระแวง ตัวอย่างเช่น เหตุการณ์ที่คนส่วนใหญ่จะมองเป็นอุบัติเหตุหรือความบังเอิญ บุคคลหวาดระแวงอาจเชื่อว่ามีเจตนา
แรงสู่ศูนย์กลาง

แรงสู่ศูนย์กลางจะชี้เข้าสู่จุดศูนย์กลางเสมอ
แรงสู่ศูนย์กลาง (อังกฤษ: centripetal force) เป็นแรงที่ทำให้วัตถุเคลื่อนที่ในวงโคจรเส้นโค้ง แรงนี้จะตั้งฉากกับความเร็วการเคลื่อนที่ของวัตถุเสมอ
สมการ

ขนาดแรงสู่ศูนย์กลางของวัตถุ มวล  m ที่เคลื่อนที่เป็นวงกลม รัศมีความโค้ง  r ด้วยความเร็ว  v คำนวณได้เป็น
ในกรณีของการเคลื่อนที่เป็นวงกลม ทิศทางของแรงจะมุ่งสู่ศูนย์กลางของวงกลมที่วัตถุกำลังเคลื่อนที่อยู่นั้น ถ้าเส้นทางการเคลื่อนที่ไม่เป็นวงกลม แรงนี้จะชี้ไปยังจุดศูนย์กลางของวงกลมสัมผัสประชิดซึ่งตรงกับส่วนของเส้นทางในขณะนั้นมากที่สุด
สำหรับดาวเทียมที่โคจรรอบดาวเคราะห์ แรงสู่ศูนย์กลางมาจากความโน้มถ่วงระหว่างดาวเทียมกับดาวเคราะห์ แรงโน้มถ่วงกระทำต่อวัตถุทั้งสองและทิศทางของวัตถุจะมุ่งเข้าสู่ศูนย์กลางมวลของวัตถุทั้งสอง ในการเคลื่อนที่ตามวงโคจร จุดศูนย์กลางมวลนี้เป็นจุดศูนย์กลางของวงกลม ในกรณีที่ไม่เป็นวงกลมหรือส่วนโค้ง เฉพาะส่วนประกอบของแรงโน้มถ่วงที่ตั้งฉากกับเส้นทางเท่านั้นที่เป็นแรงสู่ศูนย์กลาง ส่วนประกอบของความโน้มถ่วงที่เหลืออยู่จำหน้าที่ในการเร่งหรือลดความเร็วของดาวเทียม
ถ้าพิจารณาความเร็วเชิงมุม  \omega  ของวัตถุรอบศูนย์กลางของวงกลม โดยแทน  v=r\omega  จะสามารถเขียนใหม่ได้เป็น
F=M\omega ^{2}r
ที่มาของแรงสู่ศูนย์กลาง

วรรณกรรมบางเล่มรวมถึงงานของไอแซก นิวตันได้อธิบายว่าแรงโน้มถ่วงทั้งหมดนั้นเป็นแรงสู่ศูนย์กลาง คำอธิบายในลักษณะนี้ไม่ได้เป็นความจริงไปเสียทั้งหมดทีเดียวหากวงโคจรไม่เป็นวงกลม ในกรณีดังกล่าวนี้จะไม่สามารถใช้สูตรคำนวณที่เขียนไปข้างต้นได้
สำหรับวัตถุที่ติดอยู่กับปลายเชือกและหมุนไปตามเพลาขับ ส่วนประกอบในแนวรัศมีของแรงดึงในเชือกจะทำหน้าที่เป็นแรงสู่ศูนย์กลางซึ่งกระทำต่อแกนหมุน ในวัตถุที่หมุนรอบตัวเอง ความเค้นดึงภายในจะทำหน้าที่เป็นแรงสู่ศูนย์กลาง ทำให้ทุกส่วนของวัตถุนั้นเคลื่อนไหวเป็นวงกลม
โรคชอบแต่งกายลักเพศ

โรคชอบแต่งกายลักเพศ (อังกฤษ: transvestism หรือ transvestitism) เป็นพฤติกรรมการแต่งกายข้ามเพศ ที่จะแต่งกายตรงข้ามกับเพศของตัวเอง คำว่า transvestism เกิดขึ้นในช่วงปลายคริสต์ทศวรรษ 1910 แต่คำนี้ก็เคยมีกล่าวถึงในไบเบิล ย้อนกลับไปถึงการกำเนิดของคน แต่อย่างไรก็ตามความหมายของคำได้เปลี่ยนไปหลายแบบ และยังคงใช้ในความหมายหลายแบบ
แม็กนัส เฮิร์ชเฟลด์ ได้ริเริ่มคำว่า transvestism (มาจากภาษาละตินว่า  trans-, "ข้าม" และ vestitus, "แต่งกาย") มีความหมายว่าความสนใจทางเพศในการแต่งกายข้ามเพศ เขาใช้อธิบายคนที่มีนิสัยและสวมเสื้อผ้าของเพศตรงข้ามอย่างสมัครใจ โดยเขาได้แบ่งกลุ่มว่า มีทั้งในผู้ชายและผู้หญิง ที่มีรสนิยมรักเพศเดียวกัน รักร่วมเพศ รักสองเพศ และไม่ฝักใจทางเพศ
แร้งสีน้ำตาลหิมาลัย

| แร้งสีน้ำตาลหิมาลัย |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Accipitriformes
วงศ์:: Accipitridae
สกุล:: Gyps
สปีชีส์:: G.  himalayensis
ชื่อทวินาม
Gyps himalayensis Hume, 1869

แร้งสีน้ำตาลหิมาลัย (อังกฤษ: Himalayan griffon vulture; ชื่อวิทยาศาสตร์: Gyps himalayensis) เป็นนกล่าเหยื่อจำพวกอีแร้งขนาดใหญ่ชนิดหนึ่ง
ลักษณะ

ส่วนหัวและลำคอมีขนอุยสีขาว ขนแผงคอสีน้ำตาลอ่อนมีลายขีดสีขาว ลำตัวสีน้ำตาลออกเหลืองหรือสีกากีอ่อน ใต้ท้องสีน้ำตาลอ่อนกว่าด้านหลัง ก้านขนแต่ละเส้นจะมีลักษณะเป็นสีขาวเด่นออกมาจากพื้นสีลำตัว เมื่อยังเล็ก นกวัยอ่อนจะมีสีน้ำตาลเข้มเกือบดำ มีลายสีขาวบนก้านขนอย่างเห็นได้ชัดเจนกว่านกวัยโต  มีขนปีกและขนหางสีดำ ขนหางมีทั้งหมด 14 เส้น
มีขนาดลำตัวยาวประมาณ 110 เซนติเมตร ปีกเมื่อกางออกยาวได้ถึงเกือบ 3 เมตร น้ำหนักประมาณ 8-12 กิโลกรัม
การกระจายพันธุ์และพฤติกรรม

แร้งสีน้ำตาลหิมาลัย จัดเป็นแร้งหรืออีแร้งที่มีขนาดใหญ่รองมาจากแร้งดำหิมาลัย (Aegypius monachus) ที่สามารถพบได้แถบเทือกเขาหิมาลัยเช่นเดียวกัน กระจายพันธุ์อยู่ตามแถบเทือกเขาของภูมิภาคเอเชียกลางไปจนถึงจีนและไซบีเรีย โดยปกติจะอาศัยอยู่ในพื้นที่สูงจากระดับน้ำทะเล 600-2,500 เมตร เวลาบินหากินจะบินไปจนถึงระดับ 4,500 เมตร หรือสูงกว่านี้ จะหากินเพียงลำพังหรือพบเป็นฝูงเล็ก ๆ  เพียง 2-3 ตัว โดยจะหากินตามช่องเขาหรือทางเดินบนเขา หรือบินตามฝูงสัตว์เพื่อรอกินซากของสัตว์ที่ตาย
การขยายพันธุ์และสถานะ

มีฤดูผสมพันธุ์ระหว่างเดือนมกราคมถึงเมษายน รังมีขนาดใหญ่โดยทำจากเศษกิ่งไม้หรือวัสดุอื่น ๆ ทำรังบนหน้าผาสูง ทำรังเดี่ยวหรือรวมกันเป็นหลายรังประมาณ 5-6 รังในที่เดียวกัน ตัวเมียจะวางไข่เพียงครั้งละ 1 ฟอง
แร้งสีน้ำตาลหิมาลัยไม่ใช่นกประจำประเทศไทย แต่เป็นนกอพยพที่ฤดูหนาวจะบินลงใต้มาอาศัยอยู่ยังประเทศไทยเพราะมีอากาศที่อบอุ่นกว่า สถานะอนุรักษ์ในประเทศไทย เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ในต้นปี พ.ศ. 2558 พบแร้งสีน้ำตาลหิมาลัยตัวหนึ่งตกลงที่ทุ่งนา ในพื้นที่ตำบลท่าแพ อำเภอท่าแพ จังหวัดสตูล เมื่อกางปีกออกมีความยาวถึง 3 เมตร คาดว่าอายุไม่น้อยกว่า 10 ปี  น้ำหนักประมาณ  10 กิโลกรัม คาดว่าเป็นเพราะความอ่อนเพลียจึงตกลงมา
แหล่งข้อมูลอื่น

ข้อมูลที่เกี่ยวข้องกับ Gyps himalayensis ที่วิกิสปีชีส์
เลโก้ ฮีโร่แฟคทอรี่

| --- | --- |
ธีมย่อย: Hero Recon Team
เปิดตัว: 2010–ปัจจุบัน
จำนวนเซตทั้งหมด: 78
ฮีโร่แฟคทอรี่ (อังกฤษ: Hero Factory) เป็นไลน์หนึ่งในของเล่นจาก เลโก้ เริ่มวางจำหน่ายในปั 2010 และถูกสร้างเป็นแอนิเมชันโดย Threshold Animation Studios ในปีเดียวกัน ออกอากาศในช่อง Nicktoons
ในประเทศไทย ออกอากาศทางช่อง การ์ตูนคลับแชนแนล
ตัวละคร > ฮีโร่ (Heroes) > ทีมอัลฟ่าวัน (Alpha 1 / α-1 )

ทีมอัลฟ่าวัน เป็นทีมฮีโร่ที่ได้รับความนิยมและนิยมที่สุด ทีมนี้เป็นทีมที่อยู่ในเรื่องหลักของการ์ตูน
เพรสตัน สตอร์มเมอร์ (Preston Stormer)
วิลเลี่ยม เฟอร์โน่ (William Furno)
ดันแคน บัลค์ (Dunkan Bulk)
จีมี สตริงเกอร์ (Jimi Stringer)
มาร์ค เซิร์จ (Mark Surge)
นาตาลี บรีซ (Natalie Breez)
นาธาน อีโว่ (Nathan Evo)
จูเลียส เน็กซ์ (Julius Nex)
แดเนียล ร็อคก้า (Daniel Rocka)
เทรสเชอร์ (Tresher)
วอน เนส (Von Ness)
ตัวละคร > ตัวละครอื่นๆ > เจ้าหน้าที่ในฮีโร่แฟคทอรี่และมาคูฮีโร่ซิตี้

มิสเตอร์อากิยาม่า มาคูโร่ (Akiyama Makuro)
นาธานเนียล ซิพ (Nathaniel Zib)
ควอดอล (Quadal)
ลูซี่ (Lucy)
แดเนียลล่า แคปริคอร์น (Daniella Capricorn)
ศาสตราจารย์อัลดัส วิช (Aldous Witch)
ตัวละคร > ตัวละครอื่นๆ > สิ่งมีชีวิตในดาวควาโทรส

วาสพิคซ์ (Waspix)
รอว์จอว์ (Raw-Jaw)
แฟงซ์ (Fangz)
สกอร์ปิโอ (Scorpio)
ตัวละคร > ตัวละครอื่นๆ > สิ่งมีชีวิตบนดาวของฮีโร่แฟคทอรี่

ไพร็อกซ์ (Pyrox)
สคาร็อกซ์ (Scarox)
บรุยเซอร์ (Bruizer)
ออกรัม (Ogrum)
ดราก้อน โบลท์ (Dragon Bolt)
ฟรอสท์ บีสท์ (Frost Beast)
อควอกอน (Aquagon)
ตัวละคร > วายร้าย (Villains) > กลุ่มแก๊งค์วอน เนบิวลา (Von Nebula's Gang)

วอน เนบิวล่า / วอน เนส (Von Nebula / Von Ness)
เอกซ์โพลด (XPlode)
เมลท์ดาวน์ (Meltdown)
คอร์โรเดอร์ (Corroder)
ธันเดอร์ (Thunder)
โรเตอร์ (Rotor)
วาพัวร์ (Vapour)
ตัวละคร > วายร้าย (Villains) > กลุ่มวายร้ายอัคคี (Fire Villains)

ไฟร์ ลอร์ด (Fire Lord)
ดริลโดเซอร์ (Drilldozer)
เจ็ทบั๊ก (Jetbug)
ไนโตรบลาสต์ (Nitroblast)
ตัวละคร > วายร้าย (Villains) > กลุ่มวายร้ายแห่งความมืด (Legion of Darkness)

แบล็ค แฟนท่อม (Black Phantom)
ท็อกซิก ริพพ่า (Toxic Reapa)
จอว์เบลด (Jawblade)
สปลิทเฟส (Splitface)
ทอร์นแรกซ์ (Thornraxx)
วอลทิคซ์ (Voltix)
เอ็กซ์ทีโฟร์ (XT4)
สปีดา ดีมอน (Speeda Demon)
ตัวละคร > วายร้าย (Villains) > วายร้ายอื่นๆ

ซิลเวอร์ (Silver)
วิช ด็อกเตอร์ / อัลดัส วิช (Witch Doctor / Aldous Witch)
คอร์ ฮันเตอร์ (Core Hunter)
วายร้ายปริศนา (Mysterious Villain)
ปีศาจสมอง (Evil Brain)
แหล่งข้อมูลอื่น

LEGO Hero Factory Official site เก็บถาวร 2010-11-29 ที่ เวย์แบ็กแมชชีน
Herosector01
BrickThailand เก็บถาวร 2019-06-07 ที่ เวย์แบ็กแมชชีน
ThaiBrickClub
| ด ค กเลโก้ |
| --- | --- |
ธีมของเลโก้:  เลโก้ สตาร์ วอร์ส  เลโก้ แบทแมน  เลโก้ อินเดียน่า โจนส์  เลโก้ แฮร์รี่ พอตเตอร์  เลโก้ ฮีโร่แฟคทอรี่  เลโก้ ไพเรทส์ออฟเดอะแคริบเบียน  เลโก้ เดอะลอร์ดออฟเดอะริงส์,เลโก้ เดอะฮอบบิท  เลโก้ นินจาโก  เลโก้ ซูเปอร์ฮีโร่ส์  เลโก้ เลเจนส์ออฟชิม่า 
เลโก้:  เลโก้ สตาร์ วอร์ส  เลโก้ แบทแมน  เลโก้ อินเดียน่า โจนส์  เลโก้ แฮร์รี่ พอตเตอร์  เลโก้ ไพเรทส์ออฟเดอะแคริบเบียน  เลโก้ มิดเดิลเอิร์ธ  เลโก้ มาร์เวล  เลโก้ จูแรสซิก พาร์ค 
ธีมปาร์ค:  เลโก้แลนด์ บิลลุน  แคลิฟอร์เนีย  ด็อยช์ลันด์  ฟลอริดา  ญี่ปุ่น  มาเลเซีย  วินด์เซอร์  Legoland Discovery Centre Boston  Chicago  Dallas Fort Worth  Kansas City  Westchester
โรคคอนเวอร์ชัน

| โรคคอนเวอร์ชัน  (Conversion disorders) > บัญชีจำแนกและลิงก์ไปภายนอก |
| --- | --- |
ICD-10: F44
ICD-9: 300.11
DiseasesDB: 1645
eMedicine: emerg/112 med/1150
MeSH: D003291
โรคคอนเวอร์ชัน (อังกฤษ: Conversion disorders) เป็นภาวะที่ทำให้ผู้ป่วยมาพบแพทย์ด้วยอาการทางระบบประสาท เช่น อาการชา อ่อนแรง หรืออาการคล้ายชัก แต่ไม่มีคำอธิบายทางประสาทวิทยาที่อธิบายอาการของผู้ป่วยได้ และถูกถือว่าปัญหาของผู้ป่วยเกิดจากการตอบสนองทางจิตวิทยาต่อความเครียด โรคดิสโซสิเอทีฟเป็นการวินิจฉัยทางจิตเวชที่ปรากฏอยู่ในบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (International Statistical Classification of Diseases and Related Health Problems - ICD-10)  และ Diagnostic and Statistical Manual of Mental Disorders 4th edition (DSM-IV)  เดิมเคยรู้จักในชื่อโรคว่า "ฮิสทีเรีย" (hysteria) เชื่อกันว่าโรคนี้เป็นที่รู้จักกันมาแล้วนับพันปี แม้เพิ่งจะเป็นที่รู้จักกว้างขวางในช่วงปลายคริสต์ศตวรรษที่ 19 เมื่อนักประสาทวิทยา Jean-Martin Charcot และจิตแพทย์ Pierre Janet และ Sigmund Freud ได้วิจัยเรื่องนี้ คำว่า "คอนเวอร์ชัน" (conversion - การเปลี่ยนแปลง) มีที่มาจากแนวคิดของฟรอยด์ที่ว่าความกังวลถูก "เปลี่ยน" (converted) ให้กลายเป็นอาการทางกาย หลังจากที่ถูกเชื่อว่าหายไปจากประเทศตะวันตกแล้วในศตวรรษที่ 20 งานวิจัยบางชิ้นชี้นำว่าโรคนี้ยังพบได้บ่อยไม่ต่างจากเดิม
แล็ปท็อป

แล็ปท็อป
คีย์บอร์ดของแล็ปท็อป จะมีลักษณะที่ต่างจากคีย์บอร์ดทั่วไป
แล็ปท็อปคอมพิวเตอร์ (อังกฤษ: laptop computer) หรือเรียกย่อว่า แล็ปท็อป หรือ โน้ตบุ๊กคอมพิวเตอร์ (Notebook computer) เป็นเครื่องคอมพิวเตอร์ ที่ถูกออกแบบมาให้มีขนาดเล็ก สามารถขนย้ายหรือพกพาได้สะดวก โดยปกติจะมีน้ำหนักอยู่ที่ประมาณ 1-3 กก. การทำงานของแล็ปท็อปจะใช้พลังงานไฟฟ้าจากแบตเตอรี และในขณะเดียวกันก็ยังสามารถใช้พลังงานไฟฟ้าได้โดยตรงจากการเสียบปลั๊กไฟ ประสิทธิภาพของแล็ปท็อปโดยทั่วไปนั้นเทียบเท่ากับคอมพิวเตอร์ตั้งโต๊ะแบบปกติ ในขณะที่ราคาของแล็ปท็อปจะสูงกว่า โดยส่วนที่จะแตกต่างกับคอมพิวเตอร์ทั่วไปคือ จอภาพจะเป็นลักษณะจอแอลซีดี และจะมีทัชแพดที่ใช้สำหรับควบคุมการทำงานของลูกศรบริเวณหน้าจอ